Որպես Արտաշատի քաղաքապետի հավանական թեկնածուներ՝ այս ընթացքում շրջանառվել է նաեւ «ՀայՌուսգազարդ» ՓԲԸ Արտաշատի մասնաճյուղի նախկին տնօրեն Հովհաննես Ղազարյանի՝ Գազի Հովոյի որդու անունը, որն Արտաշատի գազի գրասենյակի ղեկավարն է, «Ավշար» գործարանի սեփականատերեր եղբայրների՝ Արայիկ եւ Արամայիս Գրիգորյանների սանիկը: Վերջինս, սակայն Արտաշատի գրանցում չունի։ Հենց այդ պատճառով է, որ քննարկվում է նաեւ հոր՝ Գազի Հովոյի թեկնածությունը, սակայն այս առաջադրումն էլ խոցելի է. նախորդ ընտրություններում Ղազարյանն առաջադրվել էր, բայց մինչ ընտրություններն ինքնաբացարկ հայտնեց՝ Արգամ Աբրահամյանին միայնակ թողնելով։ Ինքը՝ Հովհաննես Ղազարյանը, կայքերից մեկի հետ զրույցում ասել է, որ դեռ որոշում չկա, որ ինքը կամ իր որդին մասնակցելու են ընտրություններին, երբ լինի՝ տեղյակ կպահեն: